Unglingarnir í 7. - 10. bekk Varmahlíðarskóla sýna söngleikinn " Slappaðu af ! " eftir Felix Bergsson næstkomandi föstudag og laugardag . Leikstjórar eru þau Íris Olga Lúðvíksdóttir og Trostan Agnarsson . Þrátt fyrir rysjótta tíð hafa nemendur haldið ótrauð áfram að æfa leik og söng og innlifun í litskrúðuga karaktera . Ekki láta þessa stórkostlegu sýningu framhjá þér fara ! Fyrri sýning verður kl. 19:00 á föstudagskvöldið , 17. janúar og unglingadansleikur að lokinni sýningu til kl. 23:30 fyrir 7. - 10. bekk . Meðlimir úr hljómsveit kvöldsins sjá um stuðið ! Frístundastrætó gengur , nánari upplýsingar í Húsi frítímans . Seinni sýning verður kl. 15:00 , laugardaginn 18. janúar og þá verður veislukaffi í Varmahlíðarskóla að lokinni sýningu . Athugið að laugardagssýningin kemur stað áður fyrirhugaðrar fimmtudagssýningar .